**Pilot projekt – „e-Škole: Uspostava sustava digitalno zrelih škola“**

Uspješnu informatizaciju potrebno je razumjeti kao dugoročnu stratešku viziju školstva. Ona podrazumijeva daljnji razvoj nastavnih planova, načina učenja i poučavanja, stručno usavršavanje nastavnika i školskih rukovodećih kadrova uz korištenje IKT-a. Takav oblik usavršavanja omogućuje nam pilot projekt e-Škole uz veliku podršku osnivača Grada Koprivnice koji nam je dao podršku prilikom prijave na istoimeni natječaj.

Informatizacija poslovnih procesa u školama je proces kojim će se osigurati transparentnost poslovanja i opća dostupnost podataka, kao i njihova objedinjenost, brže i sigurnije poslovanje te općenito, učinkovitije poslovanje škola. Školski sustavi obrade podataka (SIPU) će biti kompatibilni s centralnim sustavom za zaprimanje podataka čime će osigurati jednostavan, brz i transparentan nadzor poslovanja škola, kako osnivačima (jedinicama lokalne samouprave), tako i državi, odnosno nadležnom ministarstvu. Ovakav će sustav, između ostalog, omogućiti i učinkovitije predviđanje potreba, kako na razini škola, tako i na razini jedinica lokalne samouprave i same države.

Informatizacija nastavnih procesa predstavlja ukupnost svih oblika primjene informacijskih i komunikacijskih tehnologija u nastavi i ključna je s obrazovne strane projekta. Ona obuhvaća računalnu opremu i digitalni obrazovni sadržaj, bežični internet u cijeloj školi te obrazovanje i podršku nastavnicima u provedbi e-nastave. Dugoročno gledano, ideja informatizacije školstva bi trebala pridonijeti tome da će u budućnosti sva djeca moći nastavu pratiti putem digitalnih obrazovnih sadržaja i uređaja poput: tableta, prijenosnog računala, mobitela ili slično. Ovim projektom stavlja se naglasak na modele razvoja digitalnih obrazovnih sadržaja kao i na sam razvoj sadržaja, koji će nastavnicima omogućiti da iskoriste sve prednosti koje im pruža informatizacija za učinkovitije postizanje ishoda učenja kod svakog učenika.

Projekt e-Škole predviđa postupni, dobrovoljni prelazak na digitalni sadržaj u kojem će ključnu ulogu imati nastavnici, kao sudionici svakog obrazovnog procesa, kako u prošlosti, tako i u budućnosti. Uz pomoć projekta svaki naš nastavnik krajem 2016. godine opremljen je tablet računalom (38 komada), STEM nastavnici hibridnim računalom (8 komada) i pedagoška služba, knjižničarka i ravnateljica prijenosnim računalom (5 komada). Postavljana je internetska mreža i pametne učionice s 30 tableta za učenike i po jedan pametni ekran (računalo) postavljen je u učionici matematike i biologije. Osim toga, veliki doprinos je i Grada Koprivnice koji je opremio informatičke učionice s 34 stolna računala i koji nam osigurava tehničku podršku. Osim infrastrukture, koja je omogućena iz projekta i od Grada, zainteresiranim nastavnicima i STEM nastavnicima je omogućena trajna i redovita edukacija od strane CARNeta i Algebre.

U okviru pilot projekta e-Škole u školskoj godini 2017./2018. „Uspostava sustava razvoja digitalno zrelih škola“ (pilot projekt u koji smo ušli 2015. godine) održano je u našoj školi nekoliko edukacija pod stručnim vodstvom voditeljice radionica Gordane Lohajner i Milke Fofonjke iz Algebre. Nastavnici različitih nastavnih predmeta imali su mogućnost prisustvovati radionicama, pratiti webinare i uključivati se na mnoge e-tečajeve koji su bili omogućeni u sklopu edukacija. Većina tih radionica, webinara i tečajeva bili su temeljeni na primjerima iz prakse iz različitih područja i na korištenju različitih alata za poučavanje i učenje učenika na njima pristupačniji način. S obzirom na veliki odaziv na edukacije neki od naših nastavnika bili su pozvani na razna događanja u organizaciji CARNeta, Županijska stručna vijeća, Međužupanijske i Državne skupove, posjete drugim školama. Potaknuti projektom e-Škole pokrenut je i Erasmus+ projekt u kojem su pojedini članovi tima prisustvovali na višednevnim tečajevima i predavanjima vezanima uz IKT.

|  |  |
| --- | --- |
| **EDUKACIJE ZA UČITELJE U ORGANIZACIJI MZO CARNet ALGEBRA** | |
| 4. 9. 2017. | R13 Osnove korištenja tableta i hibridnih računala |
| 6. 9. 2017. | Podrška ravnateljima u razvoju digitalne zrelosti škola kroz strateški plan |
| 25. 9. 2017. | W15 Matematika u školi - matematika u životu |
| 31. 11. 2017. | W16 kurtrocks at OneNote and GeoGebra |
| 20. 11. 2017. | R26 Repozitorij digitalnih obrazovnih sadržaja i primjena digitalnih obrazovnih sadržaja |
| 15. 1. 2018. | RW3 Regionalni webinar ''Primjena IKT-a u nastavi računalstva i matematike'' (3/4) |
| 17. 1. 2018. | R12 Korištenje opreme za održavanje nastave u interaktivnoj učionici i sustava za upravljanje nastavom |
| 18. 1. 2018. | W4 Sustav za upravljanje nastavom u interaktivnoj učionici |
| 22. 1. 2018. | Računalno razmišljanje i programiranje u višim razredima osnovne škole u sklopu novoga kurikuluma predmeta Informatike |
| 30. 1. 2018. | Možemo li uklopiti istraživački pristup u redovitu nastavu matematike? |
| 5. 2. 2018. | Prirodoznanstveni pristup |
| 19. 2. 2018. | Osnove Javascript programskog jezika |
| 28. 2. 2018. | Citiranje u digitalnom okruženju |
| 5. 3. 2018. | RW4 Regionalni webinar "Primjeri dobre prakse" (4/4) |
| 6. 3. 2018 | Digitalno obrazovni sadržaji – matematika |
| 19. 3. 2018. | Radionica: Digitalne tehnologije kao potpora praćenju i vrednovanju 1. dio |
| 21. 3. 2018 | Radionica: Digitalne tehnologije kao potpora praćenju i vrednovanju 2. dio |
| 3. 4. 2018. | e-Škole: Stručno-savjetodavna podrška CARNet |
| 3. 4. 2018. | Uvod u radionicu Moodle za učitelje |
| 6. 4. 2018. | Radionica Moodle za učitelje |
| 9. 4. 2018. | Kreiranje digitalnih (uredskih) dokumenata |
| 13. 4. 2018. | Digitalne tehnologije u kreiranju kurikuluma |
| 23. 4. 2018. | Digitalna tehnologija za potporu posebno odgojno-obrazovnim potrebama |
| 10. 5. 2018. | Radionica: Kreiranje multimedijskih dokumenata i animacija |
| 14. 5. 2018. | Kreiranje multimedijskih dokumenata i animacija |
| 18. 5. 2018. | Radionica: Digitalna tehnologija za potporu posebno odgojno-obrazovnim potrebama |
| 21. 5. 2018. | Obrazovni trendovi uz potporu digitalnih tehnologija |
| 28. 5. 2018. | Digitalna tehnologija za suradnju s djelatnicima i učenicima svoje škole |
| 11. 7. 2018. | Rješavanje problema prilikom korištenja i korištenjem digitalne tehnologije |
| 13. 7. 2018. | Zaštita digitalnog sadržaja i pojedinca u digitalnom okruženju |
| 28. 8. 2018. | Kontrola postojećeg stanja opreme u školi i savjetovanje od strane predstavnika CARNeta |

|  |  |
| --- | --- |
| **EDUKACIJE U SKLOPU PROJEKTA ERASMUS+ VEZANE UZ IKT (ENGLESKA, PORTUGAL, ŠPANJOLSKA)** | |
| 15. - 17. 10. 2017. | *Empowerment in ICT skils technology enhanced learning*, ENGLESKA |
| 8. 2. 2018. | *Inspire learners with digital culture*, WEBINAR |
| 11. - 16. 2 .2018. | *Making sense of the world trough multimedia*, PORTUGAL |
| 12. - 16. 2. 2018. | *Moodle 3: Introduction for teachers*, ŠPANJOLSKA |
| 19. - 24. 2. 2018. | *ICT as tool for intercultural and media education*, PORTUGAL |
| 23. - 28. 4. 2018. | *Mobile devices in education*, PORTUGAL |

|  |  |
| --- | --- |
| **OSTALE EDUKACIJE, USAVRŠAVANJA I POSJETI** | |
| 27. 9. 2017. | Koordinator pilot projekta e-Škole Saša Špoljarić sudjelovao je na CECIIS konferenciji - Danu e-Škola u organizaciji CARNeta i Fakulteta organizacije i informatike na Fakultetu organizacije i informatike u Varaždinu. |
| 8. - 11. 11. 2017. | Koordinator pilot projekta e-Škole Saša Špoljarić i nastavnici Ivan Piskač i Mihael Kivač sudjelovali su na 19. CARNetovoj korisničkoj konferenciji CUC2017 koja se pod nazivom „Povezani znanjem“ održala u Dubrovniku. |
| 24. 11. 2017. | Koordinator pilot projekta e-Škole bio je na Studijskom posjetu Osnovnoj školi Dragutina Tadijanovića i Gimnaziji Vukovar. |
| 15. 1. 2018. | Koordinator pilot projekta e-Škole Saša Špoljarić i nastavnik Mihael Kivač sudjelovali su uživo u organizaciji Regionalnog webinara u Vinkovcima. |

Tijekom školske godine 2017./2018. održana su razna predavanja i radionice naših nastavnika i koordinatora pilot projekta e-Škole na temu uporabe informacijsko-komunikacijske tehnologije u poučavanju i e-Škole. U našoj školi odrađena su predavanja i radionice na Učiteljskom vijeću, na Aktivima razredne i predmetne nastave, na roditeljskim sastancima i na Vijeću roditelja, na razini županije na Županijskom stručnom vijeću građanskog odgoja i obrazovanja, na Županijskom stručnom vijeću geografije, na Županijskom stručnom vijeću glazbene kulture, Županijskom stručnom vijeću vjeronauka i dr. Osim radionica, webinara uspostavljena je i usluga stručno-savjetodavne podrške za primjenu IKT-a u nastavi. Nakon velikog broja održanih edukacija u našoj školi, odslušanih webinara i odrađenih predavanja na kojima su s velikom motivacijom sudjelovali djelatnici naše škole, redovito nam je pristizala i direktna stručno-savjetodavna podrška od strane CARNeta. U svakom polugodištu nekoliko stručnjaka za stručno-savjetodavnu podršku posjetili su našu školu i održali su grupno savjetovanje za SVE zainteresirane nastavnike i stručne suradnike. Sadržaj savjetovanja utemeljen je na programu edukacije koji se razvija i provodi u okviru projekta. Nakon odrađenih edukacija i svih aktivnosti pristigli su i rezultati vanjskog vrednovanja škole na temelju kojih smo napredovali u posljednje dvije godine iz digitalno osposobljene škole (3) do digitalno napredne škole (4).

**DIGITALNO NAPREDNA ŠKOLA (4) -** U školi se vrlo jasno prepoznaju prednosti IKT-a u svim aspektima djelovanja te djelatnici škole integriraju viziju i dugoročne ciljeve primjene IKT-a u sve svoje strateške dokumente i planove koji se provode i u praksi. Odgojno–obrazovni djelatnici koriste IKT za naprednije načine poučavanja i vrednovanja znanja te štite autorskim pravom vlastite sadržaje. Postoji i zajednički repozitorij sadržaja koji mogu koristiti odgojno-obrazovni djelatnici i učenici. Planira se i izvršava kontinuirano usavršavanje odgojno-obrazovnih djelatnika za stjecanje digitalnih kompetencija te se doprinosi razvoju istih kompetencija i kod učenika. Pristup različitim IKT resursima je moguć u većini prostorija škole, a nabavka te održavanje IKT resursa je planirana. Odgojno-obrazovni djelatnici škole su aktivni u IKT projektima te su vrlo aktivni u online komunikaciji i prezentaciji digitalnih sadržaja. Provodi se kontrola licenciranja programske potpore i vodi se računa o sigurnosnim aspektima korištenja IKT resursa.). Postoji još prostora za napredak što ćemo vjerujem i ostvariti uz Vašu pomoć i doprinos. Trenutno smo na dobrom putu primjene informacijsko komunikacijske tehnologije i s radošću iščekujemo novu opremu i daljnje edukacije koje će biti na korist nama u poučavanju i učenicima u učenju. Kao dokaz da smo na dobrom putu sada imamo i službenu potvrdu u obliku rezultata vanjskog vrednovanja škole od strane CARNeta i Fakulteta organizacije i informatike iz Varaždina.